# Fundació Sabino Arana

La Fundació Sabino Arana (en basc Sabino Arana Fundazioa) és una institució cultural vinculada al Partit Nacionalista Basc dedicada a promoure, estudiar i difondre el nacionalisme basc i adaptar els seus principis a la modernitat, indagant i recuperant la identitat basca i la comunicació amb altres pobles. Va ser constituïda oficialment l'11 d'octubre de 1988.

## Origen i organització interna

Ideada originalment en 1978-1979, encara que no es va constituir oficialment fins al 1988, com a entitat cultural, l'edifici es projectà durant aquests anys per tal de cobrir el buit de Sabin-Etxea (referint-se a "Casa de Sabino Arana") intervenint en el mateix Néstor Basterretxea Arzadun i Jorge Oteiza. L'organigrama inicial preveia la institució de: Institut d'Investigacions Estètiques Comparades, Institut Històric Sabino Arana, Arxiu, Biblioteca i Museu i Departament de Comunicació. La Fundació, sorgida del Partit Nacionalista Basc, es proposa ser una obra oberta i suprapartidista.
La Fundació està formada per una Junta Rectora presidida en l'actualitat per Juan María Atutxa i dirigida per Irune Zuluaga i també disposa d'un Patronat en el qual figuren destacades personalitats del nacionalisme basc. El seu president d'honor fins a la seva mort fa ser Anton Aurre Elorrieta.

## Activitats principals

La Fundació gestiona l'Arxiu del Nacionalisme Basc, amb seu a Artea (Biscaia), constituït per un fons documental de més d'un milió de documents que provenen majoritàriament dels arxius del Partit Nacionalista Basc, i també de donacions particulars. També gestiona el Museu del Nacionalisme Vasco.
Organitza anualment els Premis Sabino Arana des de 1988, el premi és una moneda d'or massís amb l'efígie de Sabino Arana realitzada per l'escultor català Joan Puigdollers. Des de l'any 2001 edita la revista Hermes a més d'altres publicacions i llibres. Realitza conferències, debats, seminaris.

## Presidents

Entre els presidents de la Fundació Sabino Arana, Patrick de la Sota, Jesús Insausti "Uzturre", Antton Artamendi, Ana Galarraga i Anton Aurre Elorrieta. Des de l'octubre del 2005 el seu president és Juan María Atutxa.

## Referències

* 1 2 Arozamena Ayala, Ainhoa «Fundación Sabino Arana Kultur Elkargoa». Auñamendi Eusko Entziklopedia. Eusko Ikaskuntza - Sociedad de Estudios Vascos. ISSN: 2444-5487 [Consulta: 4 novembre 2018].
* 1 2 «La Fundación Sabino Arana celebra su XX Aniversario y reúne en Artea (Bizkaia) a todos sus integrantes históricos». Europa Press, 18-10-2008 [Consulta: 4 novembre 2018].
* ↑ «Fallece Anton Aurre Elorrieta, presidente de honor de la Fundación Sabino Arana». Diario Vasco, 23-09-2013 [Consulta: 4 novembre 2018].
* ↑ Jauregi, Eduardo. «Documentación vasco-americana en el Archivo del Nacionalismo de Artea (Arratia-Bizkaia)». Instituto cultural vasco, 19-05-2005. Arxivat de l'original el 25 de maig 2008. [Consulta: 4 novembre 2018].
* ↑ «Museo del Nacionalismo Vasco». Eusko Jaurlaritza - Gobierno Vasco. Arxivat de l'original el 24 de juny 2007. [Consulta: 4 novembre 2018].
* ↑ «La Fundación Sabino Arana premia el trabajo de los corresponsales de guerra». El País, 16-01-2004 [Consulta: 4 novembre 2018].
* ↑ «Fundación Sabino Arana, por el diálogo social, cultural e ideológico en Euskadi». Euskonews. [Consulta: 4 novembre 2018].
* ↑ «Fallece Anton Aurre Elorrieta, presidente de honor de la Fundación Sabino Arana». Diario Vasco, 23-09-2013 [Consulta: 4 novembre 2018].
* ↑ «Atutxa deja su escaño en el Parlamento vasco para presidir la Fundación Sabino Arana». El País, 04-10-2005 [Consulta: 4 novembre 2018].

## Enllaços externs

* Fundació Sabino Arana Arxivat 2006-06-14 a Wayback Machine.